《简彦博审知》
宋代·赵蕃

朝昏困薪水，寒暑念裘葛。
度日少复佳，此岁又已卒。
崎岖向行旅，蹭蹬遭羁絷。
故人肯留连，客况免羞涩。
阴天苦错莫，梅事去飘忽。
要寻幽遐地，共作须臾集。
徐陵峻诗坛，王衍深理窟。
我独愧其家，徒穷赖如壹。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。